CELEX: 31994D0437
Language: el
Date: 1994-06-14 00:00:00
Title: 94/437/ΕΚ: Απόφαση της Επιτροπής της 14ης Ιουνίου 1994 τροποποίηση της απόφασης 93/53/ΕΟΚ της Επιτροπής, περί συστάσεως επιστημονικής επιτροπής για τις ονομασίες προέλευσης, τις γεωγραφικές ενδείξεις και τις βεβαιώσεις ιδιοτυπίας

Avis juridique important

|

31994D0437

94/437/ΕΚ: Απόφαση της Επιτροπής της 14ης Ιουνίου 1994 τροποποίηση της απόφασης 93/53/ΕΟΚ της Επιτροπής, περί συστάσεως επιστημονικής επιτροπής για τις ονομασίες προέλευσης, τις γεωγραφικές ενδείξεις και τις βεβαιώσεις ιδιοτυπίας  

Επίσημη Εφημερίδα αριθ. L 180 της 14/07/1994 σ. 0047 - 0047 Φινλανδική ειδική έκδοση: Κεφάλαιο 3 τόμος 59 σ. 0063  Σουηδική ειδική έκδοση: Κεφάλαιο 3 τόμος 59 σ. 0063 

ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Ιουνίου 1994 τροποποίηση της απόφασης 93/53/ΕΟΚ της Επιτροπής, περί συστάσεως επιστημονικής επιτροπής για τις ονομασίες προέλευσης, τις γεωγραφικές ενδείξεις και τις βεβαιώσεις ιδιοτυπίας (94/437/ΕΚ)Η  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ Έχοντας υπόψη τη συνθήκη για την ίδρυση της Ευρωπαϊκής Κοινότητας,  Εκτιμώντας ότι στο άρθρο 5 της από 21 Δεκεμβρίου 1992 απόφασης 93/53/ΕΟΚ της Επιτροπής περί συστάσεως επιστημονικής επιτροπής για τις ονομασίες προέλευσης, τις γεωγραφικές ενδείξεις και τις βεβαιώσεις ιδιοτυπίας (1), προβλέπεται ότι η γνώμη της εν λόγω  επιτροπής τότε μόνον είναι έγκυρη όταν όλα τα μέλη της είναι παρόντα- ότι η υποχρεωτική παρουσία ενδέχεται να παρακωλύσει την υπό της επιτροπής έκδοση γνώμης- ότι, για την παράκαμψη αυτού του κωλύματος, πρέπει να προβλεφθεί ότι η επιτροπή εκδίδει έγκυρη  γνώμη όταν τουλάχιστον πέντε μέλη της είναι παρόντα,  ΑΠΟΦΑΣΙΖΕΙ:   Άρθρο μόνο  Το κείμενο της πρώτης πρότασης του άρθρου 5 της απόφασης 93/53/ΕΟΚ της Επιτροπής, αντικαθίσταται από το ακόλουθο:  "Η επιτροπή εκδίδει έγκυρη γνώμη όταν τουλάχιστον πέντε μέλη της είναι παρόντα." Βρυξέλλες, 14 Ιουνίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 13 της 21. 1. 1993, σ. 16.